Diari Oficial de la Generalitat Valenciana


Sumari del DOGV 5887, del 06-11-2008 (2008/12051)

Informació pública de la retaxació de càrregues d'urbanització de la unitat d'execució 1 del sector la Catalaneta.
------------------------------------------------------------------------------------------------------------------

### Dades del document

Número de DOGV
:   5887

Data del DOGV
:   06-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12240


Data del document
:   01-10-2008

Organisme emissor
:   Ajuntament d'Orpesa

Tipus de document
:   Informació Pública

Descriptors 

:   * Orpesa
    * pla d'urbanisme
    * administració local

Informació pública de la retaxació de càrregues d'urbanització de la unitat d'execució 1 del sector la Catalaneta. [2008/12006]  
L'Ajuntament d'Orpesa, mitjançant la Resolució de l'Alcaldia de data 1 d'octubre de 2008, va acordar sotmetre a informació pública la retaxació de càrregues d'urbanització de la unitat d'execució 1 del sector la Catalaneta, promogut pel mateix Ajuntament, la part dispositiva de la qual estableix:  
«Primer  
Aprovar l'inici de l'expedient de retaxació de càrregues d'urbanització de la unitat d'execució 1 del sector la Catalaneta d'Orpesa.  
Segon  
Sotmetre'l a informació pública durant un termini de 20 dies hàbils, per mitjà d'un anunci publicat en el Diari Oficial de la Comunitat Valenciana i en el diari Mediterráneo.  
Durant el període d'informació pública, el projecte diligenciat es trobarà depositat, per a la seua consulta pública, a l'Ajuntament.   
Tercer  
Notificar-ho a les persones que figuren com a interessades en l'expedient, indicant-los que és un acte de tràmit, no decisori i que no pot ser impugnat, i que per això no s'hi pot interposar cap recurs, sense perjudici que es puga impugnar en el seu moment la decisió que pose fi al procediment».  
El document de retaxació de càrregues d'urbanització de la unitat d'execució 1 del sector la Catalaneta té com a objecte la justificació de l'increment dels costos de l'actuació, que ve motivat per la necessitat de reflectir en les càrregues del programa circumstàncies no previstes inicialment, derivades de circumstàncies sobrevingudes, per l'execució del vial d'accés al polígon industrial, així com d'exigències de les companyies subministradores dels serveis i d'administracions sectorials competents, i la necessitat d'obtindre els terrenys per als suports i modificar el traçat de la línia aèria de mitjana tensió que subministrarà el sector.  
Mitjançant este anunci es fa constar la possibilitat de consultar en este Ajuntament, a l'Oficina Tècnica d'Urbanisme sítia al carrer del Degà Martí, número 3 d'Orpesa, de 09.00 a 14.00 hores, les actuacions derivades de la documentació presentada, i de presentar al·legacions davant de l'Ajuntament dins del termini d'exposició al públic.   
Este anunci, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tindrà la consideració de notificació als titulars desconeguts o amb domicili ignorat o als qui, després d'haver-se intentat la notificació, no s'haja pogut practicar.  
 Orpesa, 1 d'octubre de 2008.- L'alcalde: Rafael Albert Roca.